חצי האי טאבארין

קרחונים במפרץ התקווה, שבצפון חצי האי טאבארין]]
חצי האי טאבארין או חצי האי טברין (באנגלית: Tabarin Peninsula) הוא חצי אי גדול, בקצהו המזרחי של חצי האי טריניטי, שבקצה הצפוני של חצי האי האנטארקטי, בארץ גרהאם שבאנטארקטיקה.

== גאוגרפיה ==
אורכו של חצי האי 28 קילומטרים, ורוחבו של חצי האי בין 9 קילומטרים (בחלק הצר ביותר) ל-22 קילומטרים (בחלקו הרחב ביותר).

חצי האי ממוקם בין מפרץ התקווה שמצפון לו, למפרץ דוז שמדרום לו, ויוצר את הקצה המזרחי של חצי האי טריניטי. ממזרח לחצי האי מצוי המצר האנטארקטי.

חצי האי משתרע מהנקודה הצפונית ביותר של חצי האי אנטארקטיקה לכיוון דרום, ובולט לתוך ים ודל .

מצר יבשה שרוחבו 12 קילומטרים מקשר בין חצי האי טאבארין לחצי האי טריניטי.

הגובה הממוצע של חצי האי הוא 250 מטרים מעל פני הים; שיא גובהו של חצי האי הוא לגובה של 1,000 מטרים מעל פני הים (בהר טיילור, המצוי בסמוך מצפון למצר היבשה המקשר בין חצי האי טאבארין לחצי האי טריניטי).

מפרץ טרפאסי ממוקם באמצע החוף המזרחי של חצי האי טאבארין. לחוף המפרץ מצוי מצוק בראון - קיר מצוק של טויה בזלתית.

בקצה הדרומי של חצי האי מצויים כף גרין (Cape Green) וכף ברד (Cape Burd), ומעבר להם מצוי מפרץ דוז.

על חצי האי ממוקמות גבעת קיירן, וגבעת מינרל.

== היסטוריה ==
=== גילוי ומיפוי חצי האי ===

חצי האי התגלה ומופה באופן גס בשנת 1902 על ידי המשלחת השוודית לאנטארקטיקה, אשר חקרה את אנטארקטיקה בין השנים 1901–1904, בפיקוד אוטו נורדנשלד וקרל אנטון לארסן.

חצי האי מופה בשנית בשנת 1946 על ידי סקר שטחי חסות איי פוקלנד (FIDS).

=== מקור השם ===

חצי האי נקרא על שם מבצע טאבארין (Operation Tabarin), שם הקוד הימי של סקר שטחי חסות איי פוקלנד (FIDS) בין השנים 1943–1945 (במהלך מלחמת העולם השנייה).

מבצע טאבארין נקרא על שם מועדון הלילה "Bal Tabarin" בפריז.

== חי וצומח ==

אתר רבייה לפינגווינים לבני־אוזן]]

הצוקים המתפוררים של מצוק בראון מתנשאים מעל מפרץ טרפסי, יוצרים ערמות סלעים על החוף שלרגלי המצוקים ומדרונות מבותרים. מדרונות וסלעים אלה מאפשרים תנאי גידול לכמה מיני צומח: על הסלעים גדלים כמה סוגי חזזיות, ובמעלה המדרונת צומחים כמה מיני טחבים, בחצי האי לא מצויים צמחים וסקולריים.

כלבי הים מסוג ודל לעיתים עולים על החוף וכלבי ים נמרים צדים במפרץ בסמוך לחופי חצי האי.

חצי האי מהווה אתר גידול ורבייה לפינגוויני אדלי ולפינגווינים לבני־אוזן, וכן ליסעורי הכף, יסעורי שלג, חמסניים ושחפי הקלפ.

ציפורים אחרות המתרבות בחצי האי הן יסעור ענק דרומי, פוולמאר דרומי ויסעורון וילסון.

== לקריאה נוספת ==

<div class="mw-content-ltr">• del Valle, Rodolfo & Morelli, Jorge & Rinaldi, Carlos. (2001), [https://www.researchgate.net/publication/248620260_Geology_of_new_localities_on_Tabarin_Peninsula_northern_Antarctic_Peninsula/citation/download Geology of new localities on Tabarin Peninsula, northern Antarctic Peninsula], Antarctic Science - ANTARCT SCI. 13. 10.1017/S0954102001000451</div>

<div class="mw-content-ltr">• William James Mills, [https://books.google.co.il/books?id=PYdBH4dOOM4C&pg=PA662&lpg=PA662&dq=%22Tabarin+Peninsula%22+Antarctica&source=bl&ots=hfD0vSEtie&sig=ACfU3U2kJKkT51zxR4GhUns3wk3uxRmqlw&hl=en&sa=X&ved=2ahUKEwic8uKRotL1AhVNq6QKHVOKB4U4UBDoAXoECBMQAw#v=onepage&q=%22Tabarin%20Peninsula%22%20Antarctica&f=false Exploring Polar Frontiers: M-Z], P. 662</div>

== קישורים חיצוניים ==
* [https://web.archive.org/web/20210428201344/https://geonames.usgs.gov/apex/f?p=gnispq:5:::NO::P5_ANTAR_ID:14948 חצי האי טאבארין] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=14363&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR חצי האי טאבארין] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=14948&fid=antgeo_123 תצלום לוויין של אזור חצי האי טאבארין]
* [https://mapcarta.com/25606500 מפת אזור חצי האי טאבארין]

== הערות שוליים ==

טאבארין
טאבארין